Lülitus

Lülitus on elektrotehnikas
 omavahel elektriliselt ühendatud elektri- ja elektroonikaseadiste kogum, näiteks elektroonikalülitus, analooglülitus, digitaallülitus, integraallülitus, mikrolülitus (kõnekeeles ka mikroskeem);  
elektriahela elementide ühendamise viis, näiteks tähtlülitus, kolmnurklülitus, jadalülitus, rööplülitus; selles tähenduses on -lülituse asemel levinum  -ühendus: tähtühendus, kolmnurkühendus,  jadaühendus, rööpühendus;
liitsõnades on lülitus- enamasti tähenduses lülitamine (sisse-, välja-, ümberlülitamine): lülitusseade, lülitusaparaat,  lülituskilp.
Elektri- ja elektroonikalülituse elementide ning nendevaheliste ühenduste graafiline kujutis on skeem, näiteks struktuuriskeem, põhimõtteskeem, lahterskeem ehk plokkskeem, ühendusskeem, montaažiskeem.

Kategooria:Elektrotehnika
Kategooria:Elektroonika